《高阳台 杨花》
清代·苏穆

竟日东风，萦帘柳絮，霏微弄影临池。欲倩谁扶，愁痕重上蛾眉。

芳情不道春如雾，傍栏杆、立够多时。要凭它，流水声中，再续佳期。

沉沉绣幕低垂处，怕惊残午梦，难到辽西。极目天涯，断肠忍说将离。

梁间细语双双燕，记年来、共惹香泥。怎而今，只替飞花，远寄相思。

作者简介：苏穆，一名姞，字佩蘘，山阳（今淮安市淮安区）人，宜兴周济侧室。工词，殉粤匪难。